ไปรษณีย์ไทย  เตือนผู้ใช้บริการระวังกลุ่มมิจฉาชีพส่ง SMS หรือโทรติดต่อหลอกขอข้อมูลส่วนตัว
บริษัท ไปรษณีย์ไทย จำกัด (ปณท) เตือนผู้ใช้บริการระวังตกเป็นเหยื่อมิจฉาชีพส่ง SMS หรือโทรศัพท์ติดต่อแจ้งการสะสมคะแนนสมาชิกใกล้หมดอายุใช้งานเพื่อหลอกขอข้อมูลส่วนตัว โดยผู้ใช้บริการหากได้รับการติดต่ออย่าหลงเชื่อคลิกลิงก์ แจ้งข้อมูล หรือกรอกข้อมูลใดๆ ทั้งนี้ ปัจจุบันไปรษณีย์ไทยมีระบบสมาชิกภายใต้ชื่อ POST Family เพื่อให้สมาชิกสะสมคะแนนจากยอดใช้บริการส่งของทั้งในประเทศและระหว่างประเทศและรับสิทธิประโยชน์ต่างๆ โดยให้เฉพาะสมาชิกคนพิเศษ ผ่านเว็บไซต์ https://postfamily.thailandpost.com และ Line@Thailandpost เท่านั้น โดยคะแนนสะสมมีอายุ 2 ปี หมดอายุ ณ วันสิ้นปีถัดไปนับจากวันที่ได้รับคะแนน